**TERMI I REFERENCËS (TOR) PËR FURNIZIM ME LAPTOP**

|  |  |
| --- | --- |
| Ofertim për furnizim me Laptop.Kompanitë që merren me shërbime të furnizimit me pajisje teknologjike.ED-01/2024 | Prishtinë,2024 |

**Informacion i përgjithshëm:**

1. **Kontesti i ndërhyrjes**:

OJQ “Zëri i Romëve, Ashkalinjve dhe Egjiptianëve” (Voice of Roma, Ashkali and Egyptians) me selinë e saj aktuale në Prishtinë, është një organizatë jofitimprurëse që ka për qëllim përmirësimin e kushteve të jetesës së komuniteteve Rom, Ashkali dhe Egjiptian si dhe mbështetjen e vazhdueshme drejt integrimit të tyre në shoqërinë Kosovare përmes avokimit për të drejtat e tyre, përmirësimit të kushteve të banimit, hapjen e vendeve të reja të punës, organizimin e trajnimeve të ndryshme etj.

1. **Arsyetimi i thirrjes:**

Në Kosovë, studentët e komuniteteve rom, ashkali dhe egjiptian përballen me sfida të shumta në arsim, përfshirë pengesa ekonomike, sociale dhe kulturore, diskriminim, mungesë orientimi në karrierë dhe mungesë motivimi. Këto vështirësi ndikojnë në nivelin e tyre të përfshirjes në arsimin universitar dhe zvogëlojnë mundësitë për të përfunduar studimet e larta. Statistikat tregojnë se përqindja e studentëve nga këto komunitete që vijojnë studimet universitare është shumë më e ulët se mesatarja e përgjithshme në Kosovë.

Për të adresuar këto sfida dhe për të mbështetur përparimin e tyre akademik, organizata "Zëri i Romëve, Ashkalinjve dhe Egjiptianëve" ka zhvilluar programin **"Mbështetje plotësuese për studime akademike për studentët e komuniteteve rom, ashkali dhe egjiptian"**, i cili synon të sigurojë një mjedis mbështetës që lehtëson qasjen në arsimin e lartë dhe zhvillimin profesional. Ky program përfshin mbështetje akademike dhe jo-akademike me qëllim të rritjes së pjesëmarrjes në arsimin universitar, përmirësimit të rezultateve të studentëve, dhe përgatitjes për tregun e punës.

Një aspekt i rëndësishëm i këtij programi është furnizimi i studentëve me pajisje teknologjike, konkretisht laptopë, që do të përdoren për qëllime arsimore si mësimi online, programimi, kërkimi shkencor dhe realizimi i punimeve seminarike. Këto pajisje do të ndihmojnë në krijimin e një ambienti më të barabartë për studentët e këtyre komuniteteve, duke u dhënë atyre mjetet e nevojshme për të ndjekur studimet dhe për t'u përgatitur më mirë për sfidat akademike dhe profesionale.

Kjo mbështetje teknologjike pritet të lehtësojë përgatitjen dhe vijimin e suksesshëm të studimeve universitare, duke adresuar mungesën e resurseve që shpeshherë paraqet një pengesë kryesore për këta studentë.

1. **Objektivat specifike**:

Objektivi specifik i kësaj thirrjeje është furnizimi me laptopë për studentët e komuniteteve rom, ashkali dhe egjiptian, pjesëmarrës në programin e organizatës “Zëri i Romëve, Ashkalinjve dhe Egjiptianëve” në Kosovë. Pajisjet teknologjike do të ndihmojnë në përmirësimin e qasjes së tyre në mësime online, kërkime shkencore dhe përgatitje të punimeve seminarike, duke kontribuar në barazinë arsimore dhe ngritjen e cilësisë së arsimit të tyre.

Laptopët duhet të plotësojnë specifikimet teknike si më poshtë:

* **Modeli 1:**
	+ CPU: Core i3-N303 (8 Core, 1.8GHz - 3.8GHz, 6Mb cache)
	+ SSD: 256 GB
	+ RAM: 8 GB
	+ VGA: E Integruar AMD Radeon
	+ Ekrani: 15.6 Inch me rezolucion FHD IPS (1920 x 1080), IPS, 250nits
* **Modeli 2:**
	+ CPU: Intel Core i3-1215U up to 4.4 GHz (10MB Cache)
	+ SSD: 256GB
	+ RAM: 8 GB
	+ VGA: Intel UHD Graphics
	+ Ekrani: 15.6" me rezolucion 1920x1080 pixels
* **Modeli 3:**
	+ CPU: Intel core i3-1215U up to 4.4GHz (10MB cache)
	+ SSD: 512 GB
	+ RAM: 8 GB
	+ VGA: Integrated Intel UHD Graphics
	+ Ekrani: 15.6" me rezolucion 1920x1080 pixels

Është e rëndësishme që për të gjithë ofertat, ofertuesi të ketë parasysh edhe që;

* Të ofrohet një garanci së paku 1 vjet për të gjitha laptopët, duke përfshirë shërbimin teknik.
* Furnizuesi duhet të paraqesë të gjitha çertifikatat dhe dokumentacionin teknik të nevojshëm për të garantuar cilësinë dhe aftësinë e laptopëve.
* Furnizimi i laptopëve duhet të bëhet brenda afatit të caktuar në kërkesat e ofertës;

**Dokumentacioni i kërkuar /Kushtet për aplikim**

1. Certifikata e regjistrimit të biznesit, ose regjistrimin e biznesit nga vendi i themelimit të ofertuesit (në qoftë se kompania ofertuese lideri është e regjistruar jashtë Kosovës, duhet të ketë te regjistruar përfaqësinë në Kosovë);
2. Certifikata e regjistrimit të numrit fiskal dhe informatat e përgjithshme të biznesit;
3. Katallogun e prezantimit të laptopëve

**Kushtet për aplikim:**

1. Oferta duhet të ketë të përfshirë çmimet pa TVSH, bazuar në ligjin në fuqi të Republikës së Kosovës, me vendimin e Ministrisë së Financave, Neni 33, paragrafi 3.1 të ligjit nr. 05 / l-037 për TVSH , çdo OJQ – Organizatë Jo Qeveritare, në Kosovë është e liruar nga tatimi mbi vlerën e shtuar.
2. Oferta financiare duhet të jetë për 3 (tre) modelet për sasin 1 (Një) copë;

**Kushte të përgjithshme:**

* Organizata Zëri i Romëve, Ashkalive dhe Egjiptianëve e mbanë të drejtën e ndryshimit të ofertës në bazë të kërkesës derisa të merret vendimi përfundimtar;
* Organizata Zëri i Romëve, Ashkalive dhe Egjiptianëve e mbështetë vendimin e vetë në ofertën që i posedon përparësitë më të larta ekonomike siç mund të jetë shërbimi cilësor, por kriteri kryesor i vlerësimit është ofrimi i specifikave të ofruara sipas kërkesës;
* Organizata Zëri i Romëve, Ashkalive dhe Egjiptianëve ka të drejtën të refuzojë ndonjë ose të gjitha ofertat e pranuara nëse ato nuk i plotësojnë kriteret;
* Ndërhyrja në këtë proces nuk është e lejuar dhe do të rezultojë në diskualifikimin e ofertës;
* Vendimi final, nuk do të bëhet përderisa nuk kompletohen të gjitha procedurat interne të organizatës. Në rast se shërbimi do jetë sipas kërkesës së kompanisë, mund t’iu ofrohet edhe kontrata por duke mos ndryshuar çmimet e ofertës;
* Oferta do të vlerësohet nga Komisioni i Prokurimit të Organizatës Zëri i Romëve, Ashkalive dhe Egjiptianëve në momentin e mbylljes së procesit. Gjithashtu, njoftimi do të bëhet brenda javës pas marrjes së vendimit nga Komisioni Vlerësues i Prokurimit të organizatës;
* Organizata Zëri i Romëve, Ashkalive dhe Egjiptianëve do të bëjë transferin bankar në xhirollogarinë e specifikuar nga furnizuesi pas porosisë nga ana e organizatës për sasinë me ç ‘rast kompania do te zotohet se materialin e porositur do ta ruaj deri në kohën e përshtatshme për shfrytëzim.

**Mënyra e aplikimit:**

Oferta duhet të dërgohet përmes zarfit të mbyllur në zyrën e Organizatës Voice of Roma, Ashkali and Egyptians që gjendet në rrugën “Rexhep Mala”, Aktash, 10000, Prishtinë, Kosovë. Afati i fundit për aplikim është deri më datë: 29.11.2024 në ora 16:00. Çdo ofertë që dërgohet pas afatit të përcaktuar më lartë nuk do të merret parasysh.

|  |  |
| --- | --- |
| **Nr. i ofertës** |  |
| **Emri i kompanisë** |  |
| **Nr. Fiskal** |  |
| **Adresa** |  |
| **Emri i personit përgjegjës nga kompania** |  |
| **Data e ofertimit** |  |
| **Kontakti (tel)** |  |
| **Emali** |  |
| **Nënshkrimi** |  |

 v.v